# Službeni list C 171A/19.

| | ISSN 1977-1088 |
| --- | --- |
| Službeni list
  Europske unije | C 171A |
| | |
| Hrvatsko izdanje | Informacije i objave | Godište 63.19. svibnja 2020. |

ISSN 1977-1088

Službeni list

Europske unije

C 171A

Hrvatsko izdanje

Informacije i objave

Godište 63.19. svibnja 2020.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2020/C 171 A/01 | Europska agencija za sigurnost i zdravlje na radu (EU-OSHA), Bilbao – Objava slobodnog radnog mjesta izvršnog direktora (Privremeno osoblje – razred AD 14) – COM/2020/20049 | 1 |

Sadržaj

Stranica

V.   Objave

ADMINISTRATIVNI POSTUPCI

Europska komisija

2020/C 171 A/01

Europska agencija za sigurnost i zdravlje na radu (EU-OSHA), Bilbao – Objava slobodnog radnog mjesta izvršnog direktora (Privremeno osoblje – razred AD 14) – COM/2020/20049

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 19.5.2020 | HR | Službeni list Europske unije | CA 171/1 |
| --- | --- | --- | --- |

19.5.2020

HR

Službeni list Europske unije

CA 171/1

---

Europska agencija za sigurnost i zdravlje na radu (EU-OSHA), Bilbao

Objava slobodnog radnog mjesta izvršnog direktora

(Privremeno osoblje – razred AD 14)

COM/2020/20049

(2020/C 171 A/01)

O nama

Europska agencija za sigurnost i zdravlje na radu („EU-OSHA”) decentralizirana je agencija Europske unije (EU) osnovana 1994., sa sjedištem u Bilbau u Španjolskoj. Djeluje na temelju Uredbe (EU) 2019/126 Europskog parlamenta i Vijeća (1).

Cilj je EU-OSHA-e institucijama i tijelima Unije, državama članicama, socijalnim partnerima i drugim akterima uključenima u područje sigurnosti i zdravlja na radu pružati relevantne tehničke, znanstvene i ekonomske informacije te kvalificirano stručno mišljenje u tom području, kako bi se poboljšala zaštita zdravlja i sigurnosti radnika na radnome mjestu.

U tu svrhu EU-OSHA unapređuje i širi znanje, za potrebe oblikovanja politika pruža dokaze i usluge, uključujući zaključke koji se temelje na istraživanjima, te olakšava razmjenu znanja među akterima Unije i među nacionalnim akterima te između aktera Unije i nacionalnih aktera.

Dodatne informacije mogu se pronaći na internetskim stranicama Agencije: https://osha.europa.eu/en

Opis radnog mjesta

Nudimo posao višeg rukovoditelja u europskoj agenciji priznatoj u području zdravlja i sigurnosti na radu.

Izvršni direktor odgovoran je za cjelokupno upravljanje EU-OSHA-om u skladu sa strateškim smjerom koji određuje Upravni odbor. Izvršni direktor pravni je zastupnik EU-OSHA-e te treba biti neovisan u obavljanju svojih dužnosti, za što odgovara Upravnom odboru. Neke od zadaća i obveza izvršnog direktora:

| — | upravlja svakodnevnim poslovima EU-OSHA-om; |
| --- | --- |

—

upravlja svakodnevnim poslovima EU-OSHA-om;

| — | donosi kadrovske odluke u EU-OSHA-i; |
| --- | --- |

—

donosi kadrovske odluke u EU-OSHA-i;

| — | prati potrebe EU-OSHA-e koje se odnose na aktivnosti Agencije i dobro proračunsko upravljanje te odlučuje o unutarnjim strukturama EU-OSHA-e; |
| --- | --- |

—

prati potrebe EU-OSHA-e koje se odnose na aktivnosti Agencije i dobro proračunsko upravljanje te odlučuje o unutarnjim strukturama EU-OSHA-e;

| — | uz savjetovanje s Komisijom priprema i predaje programski dokument Upravnom odboru, koji ga odobrava; |
| --- | --- |

—

uz savjetovanje s Komisijom priprema i predaje programski dokument Upravnom odboru, koji ga odobrava;

| — | provodi programski dokument i za njegovu provedbu odgovara Upravnom odboru; |
| --- | --- |

—

provodi programski dokument i za njegovu provedbu odgovara Upravnom odboru;

| — | priprema konsolidirano godišnje izvješće o aktivnostima EU-OSHA-e i podnosi ga Upravnom odboru, koji ga ocjenjuje i donosi; |
| --- | --- |

—

priprema konsolidirano godišnje izvješće o aktivnostima EU-OSHA-e i podnosi ga Upravnom odboru, koji ga ocjenjuje i donosi;

| — | uspostavlja učinkovit sustav praćenja radi redovitih evaluacija programa i aktivnosti EU-OSHA-e; |
| --- | --- |

—

uspostavlja učinkovit sustav praćenja radi redovitih evaluacija programa i aktivnosti EU-OSHA-e;

| — | priprema nacrt financijskih pravila koja se primjenjuju na EU-OSHA-u; |
| --- | --- |

—

priprema nacrt financijskih pravila koja se primjenjuju na EU-OSHA-u;

| — | priprema nacrt procjene prihoda i rashoda EU-OSHA-e te izvršava proračun; |
| --- | --- |

—

priprema nacrt procjene prihoda i rashoda EU-OSHA-e te izvršava proračun;

| — | priprema akcijski plan koji se nadovezuje na zaključke izvješćâ o reviziji i evaluacija kao i istraga OLAF-a te izvješćuje Komisiju, Upravni odbor i Izvršni odbor o napretku; |
| --- | --- |

—

priprema akcijski plan koji se nadovezuje na zaključke izvješćâ o reviziji i evaluacija kao i istraga OLAF-a te izvješćuje Komisiju, Upravni odbor i Izvršni odbor o napretku;

| — | nastoji osigurati rodnu ravnotežu u EU-OSHA-i; |
| --- | --- |

—

nastoji osigurati rodnu ravnotežu u EU-OSHA-i;

| — | štiti financijske interese Unije, |
| --- | --- |

—

štiti financijske interese Unije,

| — | priprema strategiju EU-OSHA-e za borbu protiv prijevara, |
| --- | --- |

—

priprema strategiju EU-OSHA-e za borbu protiv prijevara,

| — | prema potrebi surađuje s drugim agencijama Unije i s njima sklapa sporazume o suradnji. |
| --- | --- |

—

prema potrebi surađuje s drugim agencijama Unije i s njima sklapa sporazume o suradnji.

Dodatne informacije dostupne su u odredbama Uredbe o osnivanju.

Traženi profil (kriteriji za odabir)

Tražimo vrhunskog, dinamičnog stručnjaka koji ispunjava sljedeće kriterije za odabir:

| a) | rukovoditeljsko iskustvo, posebno:






  — | dokazane rukovoditeljske vještine na strateškoj i operativnoj razini upravljanja; |
| --- | --- | --- |

a)

rukovoditeljsko iskustvo, posebno:

—

dokazane rukovoditeljske vještine na strateškoj i operativnoj razini upravljanja;

| — | izvrsna sposobnost razvijanja i provedbe strateške vizije, određivanja ciljeva te vođenja i motiviranja timova u višekulturnom i višejezičnom okruženju; |
| --- | --- |

—

izvrsna sposobnost razvijanja i provedbe strateške vizije, određivanja ciljeva te vođenja i motiviranja timova u višekulturnom i višejezičnom okruženju;

| — | dokazane dobre vještine donošenja odluka, uključujući sposobnost donošenja odluka u složenom političkom okruženju i u hitnim situacijama; |
| --- | --- |

—

dokazane dobre vještine donošenja odluka, uključujući sposobnost donošenja odluka u složenom političkom okruženju i u hitnim situacijama;

| — | praktično iskustvo u upravljanju proračunskim, financijskim i ljudskim resursima u nacionalnom, europskom i/ili međunarodnom okviru; |
| --- | --- |

—

praktično iskustvo u upravljanju proračunskim, financijskim i ljudskim resursima u nacionalnom, europskom i/ili međunarodnom okviru;

| b) | stručno znanje i iskustvo, posebno:






  — | vrlo dobro poznavanje europskih i nacionalnih politika u području sigurnosti i zdravlja na radu; |
| --- | --- | --- |

b)

stručno znanje i iskustvo, posebno:

—

vrlo dobro poznavanje europskih i nacionalnih politika u području sigurnosti i zdravlja na radu;

| — | sposobnost interakcije i pregovaranja na najvišim razinama upravljanja u institucijama i tijelima EU-a te s državnim tijelima i socijalnim partnerima; |
| --- | --- |

—

sposobnost interakcije i pregovaranja na najvišim razinama upravljanja u institucijama i tijelima EU-a te s državnim tijelima i socijalnim partnerima;

| — | vrlo dobro poznavanje institucija EU-a, njihova rada i interakcije, administrativnih i financijskih postupaka EU-a te politika EU-a i međunarodnih aktivnosti koje su relevantne za aktivnosti EU-OSHA-e. |
| --- | --- |

—

vrlo dobro poznavanje institucija EU-a, njihova rada i interakcije, administrativnih i financijskih postupaka EU-a te politika EU-a i međunarodnih aktivnosti koje su relevantne za aktivnosti EU-OSHA-e.

| c) | komunikacijske vještine i vještine pregovaranja, posebno:






  — | sposobnost učinkovitog komuniciranja s javnošću i dionicima; |
| --- | --- | --- |

c)

komunikacijske vještine i vještine pregovaranja, posebno:

—

sposobnost učinkovitog komuniciranja s javnošću i dionicima;

| — | izvrsne vještine pisane i usmene komunikacije te vještine pregovaranja; |
| --- | --- |

—

izvrsne vještine pisane i usmene komunikacije te vještine pregovaranja;

| — | jedna je od najvažnijih zadaća izvršnog direktora zastupati Agenciju na međunarodnim forumima i komunicirati s dionicima u međunarodnom kontekstu. Da bi odabrana osoba odmah mogla obavljati zadaće izvršnog direktora, nužno je vrlo dobro znanje engleskog jezika. |
| --- | --- |

—

jedna je od najvažnijih zadaća izvršnog direktora zastupati Agenciju na međunarodnim forumima i komunicirati s dionicima u međunarodnom kontekstu. Da bi odabrana osoba odmah mogla obavljati zadaće izvršnog direktora, nužno je vrlo dobro znanje engleskog jezika.

| d) | prednosti:






  — | iskustvo stečeno u međunarodnoj sredini; |
| --- | --- | --- |

d)

prednosti:

—

iskustvo stečeno u međunarodnoj sredini;

| — | prilagodljivost primjenama političkih prioriteta na razini EU-a. |
| --- | --- |

—

prilagodljivost primjenama političkih prioriteta na razini EU-a.

Uvjeti za sudjelovanje

U postupku odabira mogu sudjelovati samo kandidati koji na dan isteka roka za prijavu ispunjavaju sljedeće formalne uvjete:

| — | državljanstvo: kandidati moraju biti državljani jedne od država članica Europske unije, |
| --- | --- |

—

državljanstvo: kandidati moraju biti državljani jedne od država članica Europske unije,

| — | diploma visokoškolskog studija: kandidati moraju imati:






  — | diplomom potvrđen stupanj obrazovanja koji odgovara završenom visokoškolskom studiju u trajanju od najmanje četiri godine, ili |
| --- | --- | --- |

—

diploma visokoškolskog studija: kandidati moraju imati:

—

diplomom potvrđen stupanj obrazovanja koji odgovara završenom visokoškolskom studiju u trajanju od najmanje četiri godine, ili

| — | diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku), |
| --- | --- |

—

diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku),

| — | radno iskustvo: kandidati moraju imati najmanje 15 godina radnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja, Najmanje pet godina od navedenog radnog iskustva mora biti u području rada Agencije. |
| --- | --- |

—

radno iskustvo: kandidati moraju imati najmanje 15 godina radnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja, Najmanje pet godina od navedenog radnog iskustva mora biti u području rada Agencije.

| — | rukovoditeljsko iskustvo: najmanje pet godina radnog iskustva stečenog nakon završetka studija mora biti stečeno na višim rukovodećim položajima (2) u relevantnom području, |
| --- | --- |

—

rukovoditeljsko iskustvo: najmanje pet godina radnog iskustva stečenog nakon završetka studija mora biti stečeno na višim rukovodećim položajima (2) u relevantnom području,

| — | jezici: kandidati moraju imati temeljito znanje jednog službenog jezika EU-a (3) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku, |
| --- | --- |

—

jezici: kandidati moraju imati temeljito znanje jednog službenog jezika EU-a (3) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku,

| — | dobna granica: na dan isteka roka za prijavu kandidati moraju biti u mogućnosti odraditi pun petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (4)). |
| --- | --- |

—

dobna granica: na dan isteka roka za prijavu kandidati moraju biti u mogućnosti odraditi pun petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (4)).

Osim toga, kandidati moraju imati reguliranu vojnu obvezu ako ona postoji, predočiti odgovarajuće pisane preporuke o osobinama zbog kojih su prikladni za obavljanje poslova radnog mjesta te posjedovati fizičku sposobnost za obavljanje tih poslova.

Odabir i imenovanje

Izvršnog direktora odabire Upravni odbor Agencije s užeg popisa kandidata koji sastavlja Europska komisija.

Za sastavljanje užeg popisa kandidata Europska komisija organizira odabir u skladu sa svojim postupkom odabira i zapošljavanja (vidjeti Dokument o politici zapošljavanja viših dužnosnika (5)).

U okviru postupka odabira Europska komisija osniva komisiju za predodabir, koja pregledava sve prijave, provjerava ispunjavaju li kandidati uvjete za sudjelovanje i na temelju navedenih kriterija za odabir izdvaja kandidate najboljeg profila, od kojih neke može pozvati na intervju.

Na temelju rezultata intervjua komisija za predodabir donosi zaključke i predlaže kandidate za intervju s Komisijinim savjetodavnim odborom za imenovanja. Uzimajući u obzir zaključke komisije za predodabir, taj odbor odabire kandidate koje će pozvati na intervju.

Kandidati koje CCA pozove na intervju podvrgavaju se cjelodnevnoj provjeri rukovoditeljskih sposobnosti koju u centru za procjenu provode vanjski savjetnici za zapošljavanje. Na temelju rezultata intervjua i izvješća centra za procjenu Komisijin savjetodavni odbor za imenovanja sastavlja uži popis kandidata koje smatra prikladnima za radno mjesto izvršnog direktora Agencije.

S kandidatima koje je CCA stavio u uži izbor razgovarat će članovi Komisije odgovorni za Glavnu upravu zaduženu za odnose s Agencijom (6).

Nakon tih intervjua Europska komisija sastavlja uži popis kandidata i prosljeđuje ga Upravnom odboru Agencije. On može prije donošenja konačne odluke o odabiru kandidate s tog popisa pozvati na intervju. Ulazak u uži izbor ne jamči imenovanje.

Prije nego što Upravni odbor imenuje jednog od kandidata koji su ušli u uži izbor, kandidati će se morati obratiti nadležnim tijelima Vijeća i Odbora Europskog parlamenta te odgovarati na pitanja. Europski parlament i Vijeće Europske unije nakon toga će dati svoje mišljenje i navesti redoslijed prednosti; Upravni odbor imenovat će izvršnog direktora uzimajući u obzir ova mišljenja.

Kandidate se može pozvati na dodatne intervjue ili testiranja.

Iz praktičnih razloga te radi što bržeg završetka postupka u interesu kandidata i Agencije postupak odabira provodi se isključivo na engleskom ili francuskom jeziku (7).

Jednake mogućnosti

Europska komisija i Agencija primjenjuju politiku jednakih mogućnosti i nediskriminacije u skladu s člankom 1.d Pravilnika o osoblju (8).

Uvjeti zapošljavanja

Plaća i uvjeti zapošljavanja utvrđeni su u Uvjetima zaposlenja ostalih službenika (9).

Uspješnog će kandidata upravni odbor Agencije zaposliti kao člana privremenog osoblja u razredu AD 14. Ovisno o dužini radnog iskustva bit će svrstan u stupanj 1 ili 2 u tom razredu.

Uspješni se kandidat imenuje na prvi mandat od pet godina, s mogućnošću produženja za razdoblje od najviše pet dodatnih godina u skladu s osnivačkom uredbom Agencije primjenjivom u vrijeme zapošljavanja.

Napominjemo da u skladu s Uvjetima zaposlenja ostalih službenika svaki novi član osoblja mora proći probni rad u trajanju od devet mjeseci.

Mjesto rada je španjolski grad Bilbao, u kojem je i sjedište Agencije.

Radno mjesto dostupno je od 16. rujna 2021.

Neovisnost i izjava o mogućem sukobu interesa

Prije preuzimanja dužnosti izvršni direktor dužan je potpisati izjavu kojom se obvezuje da će djelovati neovisno i u javnom interesu te prijaviti sve interese koji bi mogli dovesti u pitanje njegovu neovisnost.

Postupak prijave

Kandidati prije podnošenja prijave moraju pažljivo provjeriti ispunjavaju li sve uvjete za sudjelovanje, osobito uvjete o traženom stupnju obrazovanja, radnom iskustvu na visokom položaju i znanju jezika. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti putem sljedeće poveznice, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/

Kandidati moraju imati valjanu e-adresu, koja će služiti za potvrdu prijave i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.

Kako bi dovršili postupak prijave, kandidati moraju učitati svoj životopis u PDF formatu i unijeti motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku Europske unije.

Nakon podnošenja elektroničke prijave kandidati će primiti poruku e-pošte s potvrdom da je njihova prijava registrirana. Ako kandidati ne prime e-poruku s potvrdom o prijavi, to znači da njihova prijava nije registrirana.

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Dodatne informacije ili pomoć u slučaju tehničkih problema kandidati mogu zatražiti slanjem poruke e-pošte na adresu:

HR-MANAGEMENT-ONLINE@ec.europa.eu

Rok za prijavu

Rok za prijavu istječe u petak 19. lipnja 2020. u 12 sati (podne) prema briselskom vremenu, nakon čega se više neće biti moguće prijaviti.

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Važna obavijest za kandidate

Podsjećamo da je rad komisija za odabir tajan. Kandidati ne smiju ni izravno ni neizravno kontaktirati s članovima odborâ niti to smiju učiniti treće osobe u njihovo ime. Sve upite treba uputiti tajništvu relevantne komisije.

Zaštita osobnih podataka

Komisija jamči da se osobni podaci kandidata obrađuju na način određen Uredbom (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka (10). To se osobito odnosi na povjerljivost i sigurnost takvih podataka.

---

(1)  Uredba (EU) 2019/126 Europskog parlamenta i Vijeća od 16. siječnja 2019. o osnivanju Europske agencije za sigurnost i zdravlje na radu (EU-OSHA) i stavljanju izvan snage Uredbe Vijeća (EZ) br. 2062/94 (SL L 30, 31.1.2019., str. 58.).

(2)  U životopisu kandidati za sve godine iskustva stečenog na rukovodećim položajima moraju navesti sljedeće: 1. naziv rukovoditeljskog radnog mjesta i dužnosti koje su obavljali; 2. broj podređenih zaposlenika; 3. proračunska sredstva kojima su raspolagali; 4. broj nadređenih i podređenih hijerarhijskih razina; te 5. broj rukovoditelja iste razine.

(3)  https://eur-lex.europa.eu/legal-content/HR/TXT/?uri=CELEX:31958R0001

(4)  https://eur-lex.europa.eu/legal-content/HR/TXT/?uri=CELEX:01962R0031-20140501

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_hr.pdf

(6)  Osim ako je član Komisije, u skladu s Odlukom Komisije od 5. prosinca 2007. (PV(2007) 1811), tu zadaću prenio na drugog člana Komisije.

(7)  Komisije za odabir pobrinut će se da izvorni govornici tih jezika nemaju neprimjerenu prednost.

(8)  https://eur-lex.europa.eu/legal-content/HR/TXT/?uri=CELEX:01962R0031-20140501

(9)  https://eur-lex.europa.eu/legal-content/HR/TXT/?uri=CELEX:01962R0031-20140501

(10)  SL L 295, 21.11.2018., str. 39.

---